Temeljm članka 118. Zakona o odgoju i obrazovanju u osnovnoj is rednjoj školi (Narodne novine broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18., 98/19., 64/20., 151/22. i 156/23.), članka 43. Zakona o zaštiti na radu (Narodne novine broj: 71/14., 118/14., 154/14.,94/18. i 96/18.), članka 30. Zakona o provedbi Opće uredbe o zaštiti podataka (Narodne novine broj: 42/18.) i članka 38. Statuta Gimnazije Ivana Zakmardija Dijankovečkoga Križevci, Školski odbor Gimnazije Ivana Zakamrdija Dijankovečkoga Križevci na svojoj 14. elektroničkoj sjednici održanoj od 01. do 04. travnja 2025. godine, donosi

***O D L U K U***

***O UVOĐENJU SUSTAVA VIDEO NADZORA***

***U GIMNAZIJU IVANA ZAKMARDIJA DIJANKOVEČKOGA KRIŽEVCI***

Članak 1.

U Gimnaziji Ivana Zakmardija Dijankovečkoga Križevci (u daljnjem tekstu: Škola) uvodi se sustav video nadzora u svrhu koja je nužna i opravdana za zaštitu osoba i imovine radi postizanja veće sigurnosti i smanjenja izloženosti riziku od razbojstva, provala, nasilja, krađa i sličnih negativnih događaja u Školi.

Članak 2.

1. Video nadzor u Školi odnosi se na prikupljanje i daljnju obradu osobnih podataka koja obuhvaća stvaranje snimke koja čini ili je namijenjena da čini dio sustava pohrane.
2. Sustavom video nadzora u Školi bit će obuhvaćena vanjska površina (glavni ulaz u školu, kotolvnica, odbojkaško/košarkaško igralište, ulaz u školsku sportsku dvoranu, nogostup/prilaz kod školske sportske dvorane) čiji je nadzor nužan radi postizanja svrhe iz članka 1. ove Odluke.

Članak 3.

1. Pravo pristupa osobnim podacima prikupljenim putem videonadzora ima ravnatelj kao odgovorna osoba voditelja obrade osobnih podataka odnosno izvršitelja obrade osobnih podataka i osoba koju on pisano ovlasti.
2. Osobe iz stavka 2. ovoga članka ne smiju koristiti snimke iz sustava video nadzora suprotno svrsi utvrđenoj u članku 1. ove Odluke.
3. Sustav video nadzora mora biti zaštićen od pristupa neovlaštenih osoba.
4. Škola, kao voditelj obrade osobnih podataka, i izvršitelj obrade osobnih podataka dužni su uspostaviti automatizirani sustav zapisa za evidentiranje pristupa snimkama videonadzora koji će sadržavati vrijeme i mjesto pristupa, kao i oznaku osoba koje su izvršile pristup podacima prikupljenim putem videonadzora.
5. Škola ne smije koristiti snimljene materijale u svrhe koje nisu propisane člankom 1. ove Odluke, ne smije ih emitirati u javnosti niti pred osobama koje nemaju ovlasti na nadzor opće sigurnosti i zaštite na radu te je obvezan osigurati da snimljeni materijali ne budu dostupni neovlaštenim osobama.
6. Pristup podacima iz stavka 1. ovoga članka imaju i nadležna državna tijela u okviru obavljanja poslova iz svojeg zakonom utvrđenog djelokruga.

Članak 4.

1. Škola, kao voditelj obrade osobnih podataka ili izvršitelj obrade osobnih podataka dužna je označiti da je objekt Škole odnosno vanjska površina Škole pod video nadzorom, a oznaka treba biti vidljiva najkasnije prilikom ulaska u perimetar snimanja.
2. Obavijest iz stavka 1. ovoga članka treba sadržavati sve relevantne informacije, a posebno jednostavnu i lako razumljivu sliku uz tekst kojim se ispitanicima pružaju sljedeće informacije:

– da je prostor pod video nadzorom

– podatke o voditelju obrade osobnih podataka

– podatke za kontakt putem kojih ispitanik može ostvariti svoja prava.

Članak 5.

Snimke dobivene putem video nadzora čuvati će se 28 dana, osim ako je zakonom propisan duži rok čuvanja ili ako su dokaz u sudskom, upravnom, arbitražnom ili drugom istovrijednom postupku.

Članak 6.

Škola je obvezna prilikom zapošljavanja pisanim putem obavijestiti radnika da će biti nadziran video uređajima.

Članak 7.

1. Sustav video nadzora može se preusmjeriti odnosno spojiti na službeni mobitel kojega koristi ravnatelj Škole isključivo u svrhu gledanja snimki na daljinu, uz obvezu da se putem navedenog mobitela neće vršiti nikakva snimanja/pohranjivanja snimki s video nadzora Škole.
2. Pravo pristupa mobitelu iz stavka 1. ovog članka i ovlašteni pristup gledanja video nadzora Škole putem istoga ima samo ravnatelj Škole ili osoba koju on za to pisano ovlasti.

Članak 8.

Ova Odluka stupa na snagu danom donošenja i objavit će se na oglasnoj ploči Škole.

 Predsjednica Školskog odbora

 Sabina H-Omerović, prof.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA:011-03/25-03/1

URBROJ:2137-54-25-1

Križevci, 04.travnja 2025.